cyanic-selkie/wikianc huggingface dataset:
Biltema
Biltema er et svensk detaljhandelsfirma som ble etablert i 1963 av Sten Åke Lindholm i et lite kjellerlokale i Linköping. Firmaet er best kjent for å selge bildeler, reservedeler og verktøy, men har i nyere tid utvidet sortimentet med sykler og sykkeltilbehør, data- og mobiltelefontilbehør, maling, byggutstyr, husholdningsartikler, reiseeffekter og mye annet. Firmaet ble etablert i Sverige i 1963, kom til Norge i 1983, til Finland i 1985 og til Danmark i 2002.
I 2018 omfatter selskapet i alt 140 varehus, fordelt på 64 i Norge, 50 i Sverige, 15 i Finland og 11 i Danmark. Selskapet har også flere innkjøpskontorer i Europa og Asia.
Historikk
Sten Åke Lindholm hadde i lengre tid stilt seg spørsmålet om hvorfor bildeler og tilbehør for biler var så dyrt. Han la merke til at fortjenestemarginen på bilene som ble solgt av billeverandører var lav. Den lave fortjenesten på bilene ble deretter tatt inn igjen ved mye høyere fortjenestemarginer på reservedeler, tilbehør og service. Lindholm ønsket å kutte mellomleddene og kjøpe direkte fra produsent for å kunne tilby lavere priser til forbrukerne. Lindholm begynte å oppsøke produsenter av flere forskjellige produkter. Forretningsidéen var å tilby «varer av god kvalitet til en god pris», og målgruppen var bileiere.
I 1963 startet han postordre- og detaljhandelsfirmaet Biltema under navnet «Handelsbolaget BIL-TEMA». Ideen ble senere utviklet til å merke produktene med varemerket «Biltema» for å styrke varemerket, og etter noen år i kjellerlokale ble postordrevirksomheten utvidet med en liten butikk, også den i samme kjeller.
I 1976 hadde omsetningen steget til ca. 25 millioner svenske kroner, og foretaket flyttet til nye egne lokaler i Torvingeområdet i Linköping. Lokalarealet var på hele 6 000 m² og inneholdt både postordre, sentrallager og en butikk på 250 m². Butikken ble senere bygd ut til ca. 2 700 m² på begynnelsen av 80-tallet. På slutten av 1970-tallet bygde firmaet dessuten opp strategiske innkjøpskontorer verden over.
Det første varehuset utenfor Linköping ble åpnet i Norge i 1983. I 1986 etablerte kjeden seg i Finland, og siden har en rekke varehus blitt åpnet i Danmark. Selskapet har fortsatt å vokse i hele Norden, og per 2020 har Biltema 140 varehus i de fire nordiske landene.
Biltema Norge
Virksomheten i Norge er i dag organisert i selskapet Biltema Norge AS, med hovedkontor på Jessheim.
Selskapet har i dag 67 varehus, og ca 1400 ansatte i Norge. I løpet av seks år har driftsinntektene økt med over 70 prosent fra 2,23 milliarder i 2012 til 3,96 milliarder i 2017.
Sortiment
Biltema har lenge vært en leverandør av biltilbehør, reservedeler og verktøy, men selskapet har utvidet sortimentet kraftig, og har i dag over 19 000 varer innenfor 8 varegrupper, og et av landets bredeste utvalg. Sortimentet dekker en rekke produktkategorier med relativt lave priser. Sortimentet er delt inn i følgende kategorier: «Bil-MC», «båt», «fritid», «hjem», «kontor–teknikk», «bygg», «bilpleie», og «verktøy».
Varehus
Materialene i fasaden på varehusene er hovedsakelig betong og glass. Biltema bygger såkalte «trege» bygg. De er energieffektive, brannsikre, trenger lite vedlikehold, mye glass/naturlig lys og tilrettelagt for kunder med funksjonshemning. Fjellvarme har blitt en sentral oppvarmingskilde på alle prosjekter.
Biltema Real Estate
Biltema Real Estate eier i dag ca. 800 000 kvadratmeter bygningsmasse, inklusive lagrene i Halmstad. I tillegg kommer pågående prosjekter som utgjør ca. 200 000 kvadratmeter per høst 2018. Dermed er Biltema Real Estate en stor eiendomsaktør i Norden. Finansieringen skjer med egne midler fra overskuddet i Biltema.
Christina Rohde
Christina «Fischi» Rohde (født 22. april 1982 i Lübeck) er en tysk tidligere håndballspiller, som spilte for de tyske klubbene Vorwerk Lübeck, VfB Lübeck, Buntekuh Lübeck, Eintracht Minden og, den spanske storklubben , samt det tyske kvinnelandslaget.
Perler på en snor
Perler på en snor er et musikkalbum utgitt av Jankos danseorkester i 2008.
Blurb
Blurb eller vaskeseddel er en kort, positiv omtale av en bok, film eller et annet produkt som er skrevet for å fremme salget av produktet. Blurbing brukes som markedsføringsverktøy blant annet av forlag og filmprodusenter.
Vaskesedler har ofte blitt sendt til medier, bokhandlere eller kinoer i forbindelse med lansering eller distribusjon av produktet, og ofte blitt gjengitt i omslagsteksten på baksida av bøker og filmer. En vaskeseddel-tekst er kort nok til at man raskt får med seg innholdet, men ofte omfattende nok til at mottageren kan formidle noe videre, eksempelvis ved at journalister bruker stoffet som grunnlag for omtale i aviser og media. Brukt vis-a-vis media har vaskesedler ofte fungert på samme vis som pressemeldinger.
Enkelte produsenter betaler navngitte kjendiser og berømte forfattere for å blurbe, det vil si for å anbefale eller skryte av produktene deres.
Ordet blurb stammer fra den amerikanske humoristen Gelett Burgess som døde i 1951, og uttrykket ble tatt i bruk på norsk på 2000-tallet.
Eksterne lenker
Libro
HMS «Riviera»
HMS «Riviera» var et moderskip for sjøfly i Royal Navy under første verdenskrig.
Cuxhavenraidet
Cuxhavenraidet var et britisk sjøflyangrep mot den tyske marinen i Cuxhaven i Nordvest-Tyskland 25. desember 1914.
Sjøflyene som ble brukt i angrepet tilhørte Royal Naval Air Service og kom fra de tre moderskipene HMS «Engadine», HMS «Empress» og HMS «Riviera» støttet av Harwich Force som besto av kryssere, destroyere og ubåter.
HMS «Riviera»
28. august 1939 ble hun igjen overtatt av de militære og brukt som støtteskip under navnet HMS «Lairds Isle». Hun deltok blant annet ved landgangsoperasjonene på D-dagen. Hun ble gitt tilbake til sine sivile eiere i 1946.
Cuxhavenraidet
Målet for angrepet var luftskiphangarene for de tyske Zeppelin-luftskipene. Angrepet var vellykket, på tross av tåke, lavt skydekke og antiluftskyts, og viste muligheten for bruk av fly i marineoperasjoner.
Maaike de Waard
Maaike de Waard (født 11. oktober 1996) er en nederlandsk svømmer.
I 2021 representerte hun landet sitt på stafettlaget på 4 × 100 meter medley som med 10. plass ble utslått i forsøksheatet.
Rock Awhile
Rock Awhile er et musikkalbum med Kid Andersen, utgitt i 2003. Dette er hans første plate som soloartist.
Torstein Dahle (friidrettsutøver)
Torstein Dahle (født 14. september 1960) er en norsk tidligere tresteghopper som representerte Fana IL og IL i BUL.
Arvid Andersson
Andersson, kalt «sterke-Arvid», ble verdensmester i Paris 18. oktober 1948. Han løftet i vektklassen fjærvekt (60 kg) og vant med bare 2,5 kg margin. Vinnerresultatet ble 320 kg sammenlaget etter 90 kg i press, 100 kg i rykk og 130 i støt. I Sommer-OL i London samme år ble han nummer 13.
Torstein Dahle (friidrettsutøver)
Hans personlige rekord er 16,20 meter, noe som plasserer ham på 5.-plass på norgesstatistikken gjennom alle tider. Rekorden ble satt 19. juni 1985 i Växjö.
Arvid Andersson
Andersson vant 10 svenske mesterskap, 6 nordiske mesterskap og én VM-bronse i tillegg til VM-gullet.
I 1948 ble Andersson tildelt Svenska Dagbladets gullmedalje for sin prestasjon under VM, og er så langt (per 2006) den eneste vektløfteren som har mottatt denne prisen.
Arvid Andersson var brannmann av yrke og bodde i Kristinehamn mesteparten av sitt liv.
Music for a While
Music for a While er et norsk musikkensemble. Ensemblet har hentet navnet sitt fra en av musikkhistoriens mest kjente sanger, «Music for a While», av barokkomponisten Henry Purcell. I teksten heter det at «musikk kan, for et øyeblikk, fordrive alle dine bekymringer». Deres første plate heter Weill Variations, og ble gitt ut i oktober 2007.
Ensemblet består av:
Boarch arkitekter
Boarch arkitekter AS (markedsført som «BOARCH arkitekter») er et Bodø-basert arkitektkontor som i hovedsak arbeider i Nord-Norge, men også har deltatt i prosjekter andre steder i landet. De har særlig satt sitt preg på Bodø, med mange større og mindre bygninger og anlegg, og har vunnet priser for flere av sine arbeider, som omfatter regulering; nybygg som småhus, forretningsbygg, skoler, sykehus og andre komplekse bygg; samferdselsbygg og -anlegg; bygningsantikvariske prosjekter; interiørarkitektur og møbeldesign.
Kontoret ble etablert i 1971 av Per Morten Wik, Gisle Jakhelln og Dag Neiden. Wik var utdannet ingeniør fra Trondheim tekniske skole, de andre to var arkitektutdannet; Jakhelln fra Norges tekniske høgskole i Trondheim og Neiden fra Arkitekthøgskolen i Oslo. Wik er senere blitt arkitekt MNAL. Neiden gikk ut av firmaet i 1999 og begynte som byplansjef i Bodø, mens Wik og Jakhelln per 2018 fortsatt er aktive i firmaet. Kontoret har i samme år sju ansatte med erfaring innenfor ulike felter.
Priser og premier (utvalg)
Kontoret er blitt tildelt flere priser for sine arbeider. Den første mottok de i 1975, fire år etter at kontoret ble etablert.
Jemva
Jemva (russisk: Емва) er en by i republikken Komi i Russland. Den ligger ved elva Vym, 100 km nord for Syktyvkar. Innbyggertall: 16 739 (folketelling 2002), 18 782 (folketelling 1989).
Sigurd Langeland
Sigurd Langeland (født 23. april 1951) er en norsk tidligere tresteghopper som representerte IL Høyang.
Jemva
Byen ble grunnlagt rundt 1940 som en bosetning rundt jernbanestasjonen Knjazjpogost (russisk: Княжпого́ст). Den fikk status som bymessig bosetning med navnet Zjeleznodorozjnyj (russisk: Железнодоро́жный) i 1941. I 1985 fikk den bystatus og ble omdøpt til Jemva — det lokale navnet på elva Vym.
Sigurd Langeland
Hans personlige rekord er 16,11 meter, noe som plasserer ham på 6.-plass på norgesstatistikken gjennom alle tider. Rekorden ble satt 21. april 1973 i Tucson.
Svalgangsbygning
Svalgangsbygning, eller svalgangshus er en type bolighus som var vanlig i Norge fra ca. 1600, både på landet og i byene. Da det ble vanlig med peis og skorstein ble det mulig å bygge hus med to etasjer. Trappene ble lagt utenpå den egentlige bygningskroppen i en egen overbygget svalgang. Den kunne være åpen eller innebygget. Fra svalgangen gikk det så dører inn til hvert enkelt rom. På landet ble svalgangsbygningene avløst av midtkammerbygningene fra midten av 1700-tallet. I byene holdt denne byggeskikken seg fram til midten av 1800-tallet. Svalgangsbygningene er i dag ganske sjeldne.
Afrikamesterskapet i håndball for menn 2004
Afrikamesterskapet i håndball for menn 2004 ble arrangert i Kairo i Egypt i 2004.
Bjergsted kommune
Bjergsted kommune er en tidligere kommune i Vestsjællands amt i Danmark, dannet ved kommunalreformen i 1970 fra 1. april 1970. I forbindelse med kommunalreformen 2005–2007 ble den slått sammen med Gørlev kommune, Hvidebæk kommune, Høng kommune og tidligere Kalundborg kommune til den nye storkommunen Kalundborg kommune i Region Sjælland fra 1. januar 2007.
Pølse i brød
Pølse i brød er hurtigmat som har blitt en viktig matkultur i mange land. Det er blant annet vanlig å spise denne typen mat under feiringen av barnebursdager.
I Mellom-Europa er den tyske stekepølsa, bratwurst, trolig best kjent.
Pølsebrød
Industrielt fremstilte pølsebrød er normalt ferdigskårne. Brødet gjør måltidet mer mettende, fungerer som isolering omkring den varme pølsen og holder eventuelle tilbehør på plass. Den billigste retten i de fleste gatekjøkken er et pølsebrød med sennep og kalles for en kradser.
Brød med et hull i den ene enden hvor den varme pølsen innføres i nesten hele sin lengde, kalles for fransk hotdog-brød.
Krydder og garnityr
Bruk av sennep som krydder på pølse i brød (såkalt hot dog) ble første gang observert på Verdensutstillingen i St. Louis i 1904, da gul fransk sennep ble introdusert i markedet av R.T. French Company. I dag kjent under varemerket French's.
I Norden er det vanlig å omsette varme pølser på gatekjøkken, bensinstasjoner, kiosker og andre serveringssteder. Variasjoner i serveringen handler ofte om det utvalg av garnityr salgsstedet tilbyr. Vanlig pølsegarnityr er rå løk, stekt løk (sprøstekt eller varm), agurkmix, ketchup, sennep, potetsalat, rekesalat, ost og bacon med mer.
Norge
Pølse i brød er blitt en viktig matkultur også i norsk matkultur. Det er blant annet vanlig å spise denne typen mat under feiringen av barnebursdager, Sankthans og på 17. mai.
I Norge er wienerpølse og grillpølse de to mest utbredte pølsesortene brukt til pølse i brød. Pølse i brød ble vanlig i Norge på 1950-tallet, og pr. 2016 spises det i Norge 46 000 tonn pølser i året. 17. mai er dagen der det spises mest, og hver nordmann spiser i snitt tre pølser denne dagen. Noen steder i landet er varianten pølse i lompe mer utbredt, her erstattes brødet med en potetlompe. I Bergen kalles pølse i brød for en hotdog.
Guitarmageddon
Guitarmageddon er et musikkalbum med Vidar Busk, Kid Andersen og Junior Watson, utgitt i 2005. Dette er trioens første og hittil siste plateutgivelse.
Harald Hardrådes gate (Hønefoss)
Harald Hardrådes gate (1-31, 2-16) er ei gate på Eikli i Hønefoss.
Gata nås ved avkjøring fra Osloveien, i vestgående retning. Den går i en bue som starter og ender i Eikliveien, samt at den har en avstikker bort til Gigstads vei.
Rady Gramane
Rady Gramane (født 11. november 1995) er en mosambikisk bokser.
Hun representerte Mosambik under Sommer-OL 2020 i Tokyo, hvor hun ble utslått i kvartfinalen.
Trekirker i sørlige Lille-Polen
Trekirkene i sørlige Lille-Polen er en gruppe historisk og arkitektonisk viktige trekirker i det subkarpatiske og lillepolske voivodskap, de fleste oppført i lafteverk. De eldste kirkene ble bygd i det 14. århundre, den eldste av disse er trekirken i Haczów fra 1388. De er bevart i god stand og utgjør den eldste gruppen trekirkebygg i Europa etter de norske stavkirkene.
Seks av trekirkene er skrevet inn på UNESCOs liste over verdens kulturarv:
Andre trekirker i regionen finner vi i Slovakia og i polsk-ukrainske Karpatene.
Form og historie
Trekirkestilen i Lille-Polen oppstod i senmiddelalderen og slutten av det 16. århundre. Den var til å begynne med preget av gotiske ornamenter og polykrome detaljer, men på grunn av kirkenes trekonstruksjon var strukturen og den generelle formen deres helt forskjellig fra den polske gotikken som rådet på den tiden, og som hovedsakelig omfattet steinarkitektur. Kirkene ble bygd ved bruk av horisontal tømmerteknikk, vanlig i Sentral- og Nord-Europa siden middelalderen. Kirkene som ble bygd senere er derimot påvirket av rokokko- og barokkstilen. Flere av kirkene er også påvirket av den gresk-katolske og ortodokse stil i områdene. Enkelte kirker har greske kors og løkkupler, og flere blander disse elementene med romerske former som avlange midtskip og spir. Byggingen av kirkene ble støttet av velstående familier, og kirkene ble raskt et statussymbol. De regnes i dag for å være et enestående vitnesbyrd for de middelalderske byggetradisjoner i det romersk-katolske kulturområde.
Billedgalleri
Følgende galleri viser et utvalg av trekirkene i sørlige Lille-Polen:
Moments (musikkalbum)
Moments er et norsk musikkalbum utgitt i 2019 av Ole Amund Gjersvik.
Medvirkende: Ole Amund Gjersvik: kontrabass.
På albumet improvisasjoner Gjersvik på solo kontrabass i samtidsmusikk stil.
All musikken er komponert/improvisert av Gjersvik.
Coverdesignet til albumet ble laget av Kåre Thomsen.
Produsent er Ole Amund Gjersvik.
Albumet ble utgitt på Gjersviks eget plateselskap Acoustic Records.
Sporliste
1. Call And Responce
2. Short Cut
3. Microtones Elegie
4. Cloudy
5. And Then
6. Micro Macro
7. Bugsy
8. Overtones
9. Snowing
10. A Moment Of Perfect Disharmony
11. Responce And Call
12. Little Bugs
13. Donkys
Debao
Debao (kinesisk: 德保县; pinyin:  Débǎo Xiàn) er et fylke i den autonome regionen Guangxi i Folkerepublikken Kina. Det ligger i byprefekturet Baise.
Befolkningen var på 340,841 innbyggere i 1999.
Fylket er en viktig produsent av bauxitt.
Administrative enheter
Storkommuner: Kommuner:
Jonathan Foreman
Jonathan Foreman (født 1965) er en britisk skribent, filmkritiker og jurist som har jobbet for en rekke kjente aviser.
Foreman var forretningsadvokat før han begynte på sin karriere som journalist. Han har jobbet for aviser og publikasjoner som New York Post, The New Yorker, City Journal, International Herald Tribune, Vanity Fair, London Daily Telegraph, the Weekly Standard, Mens's Journal og Daily Mail.
I 2005 utgav han boka The Pocket Book of Patriotism.
Hasle-Løren Idrettslag
Hasle-Løren Idrettslag (stiftet 1. juli 1911 som Hasle Fotballklub) er et norsk idrettslag fra Løren i Oslo. Idrettslaget har i dag grupper for fotball, håndball, innebandy, ishockey, skiidrett og sykling. Hasle-Lørens ishockeylag vant norgesmesterskapet tre ganger på 1970-tallet, og klubben ble dessuten norgesmester i bandy for damer seks år på rad fra 1989 til 1994. Damelaget i ishockey er Norgesmestere 2022.
Hasle-Løren holder til på Refstad i et grøntområde, som har et større anlegg (Løren Idrettspark) med innebandyhall, kunstgressbane, volleyballbane, baskettbane og klubbhus.
Historie
Hasle Fotballklub ble stiftet 1. juli 1911 i krysset mellom Økernveien og Ulvenveien. Klubben drev fotball fra begynnelsen, og fra 1914 også ski. Senere kom bandy, håndball og ishockey på programmet. Hasle Ski- og Fotballklubb var med på å stifte Norges Bandyforbund (i 1920) og Norges Ishockeyforbund (i 1934). Skiløperen Einar Judén representerte Hasle da han i 1930 vant kongepokal.
I 1921 ble Økern Sport- og Atletklub stiftet, også dette i Økernveien. Denne klubben meldte seg i 1924 inn i Arbeidernes Idrettsforbund. I 1934 gikk Økern IF sammen med Lille Tøyen IF og Risløkken IF og tok navnet Hasle Arbeideridrettslag.
Etter krigen ble arbeideridrettsforbundet og Norges Landsforbund for idrett (der Hasle FK var med) slått sammen til Norges idrettsforbund. Forbundet kunne ikke ha to medlemsklubber fra samme strøk med så like navn, så Hasle AIL måtte derfor endre navn, siden den var den yngste klubben. Det nye navnet ble Løren Sportsklubb. I 1963 slo Hasle og Løren seg sammen og tok navnet Hasle-Løren Idrettslag.
Ishockey
Ishockeylaget spiller sine hjemmekamper i Lørenhallen, som har plass til ca. 1 000 tilskuere. A-laget til klubben har siden 97/98 hatt laget i 1. divisjon.
Klubbens Damer Elite Spiller i Bambusa-ligaen (Eliteserien i ishockey for kvinner). Damelaget ble Norgesmestere 27. mars 2022 i Grünerhallen, etter å ha slått seriemester og storfavoritt Stavanger Oilers 4-1.
Klubbens Junior avdeling består av følgene: U21-laget, U18-laget,U13,U12,U11,U10,U9,U8 og en skøyte og hockeyskole.
Ishockeylagets historie
Hasle-Løren er en av de eldste ishockeyklubber i Norge helt tilbake til 1935 under navet «Hasle». «Hasle» spilte sin første NM-finale NM i ishockey 1940 mot. Klubben hadde sin storhetstid midt på 70-tallet da klubben tok tre kongepokaler og ble serievinnere tre ganger. Hasle/Løren rykket ned i 2. div i 1983 og rykket opp igjen før 1984/85-sesongen.
I 1986 ble en ny ishall på Løren åpnet, Lørenhallen, med tilskuerkapasitet på 1500. Før dette hadde ishockeylaget spilt på Jordal Amfi. Ny hall ga ingen umiddelbar suksess for A-laget, og Hasle-Løren rykket ned i 1987. Klubben var igjen i eliteserien fra 1990 til 1992 og rykket opp på ny til øverste divisjon før 1996/97-sesongen. Hasle-Løren var tilbake igjen i 1.divisjon fra 1997, der klubben også er i dag. Fra våren 2011 og ut 2013/14-sesongen var Tommy Lund hovedtrener.
A-jolle
A-jollen er en seiljolle. Den første A-jolla ble konstruert på midten av 50-tallet og er i det alt vesentlige lik en Optimistjolle.
Optimistjollen ble først konstruert i 1948 i USA, av Clark Mills og var tiltenkt også selvbygging. Den kom også til Norge. Båten var konstruert i kryssfinér, men dette var vanskelig å skaffe, og dessuten dyrt.
Den første A-jolla i huntonitt
Aftenposten ønsket å bidra til seilaktivitet hos barn og konstruerte en versjon av Optimistjolla i Huntonitt – en oljeherdet plate av bark. En kunne få kjøpt et byggesett for kroner 340 i 1955. Denne jolla fikk navnet A-jolla etter initiativtakeren Aftenposten. A-jolla skiller seg noe fra Optimist med litt annen skrogfasong og litt annerledes innfesting av seilet på bommen.
Optimistjollene bygges i dag i glassfiber, men tegninger og klasseregler finnes fortsatt for optimist i kryssfinér. Huntonitt A-joller finnes det knapt noen igjen av.
Nye A-jolla fra Krona Boats
Aftenposten har igjen tatt et initiativ for seiling blant unge og fremmer en helt ny jolle. Dagens A-jolle produseres i ABS-plast ved Terhi Boats i Finland og distribueres av Krona Boats i Marstrand i Sverige. Jollen er lik Krona Boats modell «1-krona». Jollen er 3 meter lang og 1,3 meter bred, veier 53 kg og har et 4,2 m² stort storseil, eller spilet torseil (5,2 m²), og fokk (1 m²). Jollen kan ros, slepes eller kjøres med maks. 2 hk motor, og er sett på som en begynnerjolle for 1-2 personer, blant annet fordi den regnes som enkel og sikker å seile.
Aucubin
Aucubin er et virkestoff (glykosid) som utsondres av sommerfuglen Euphydryas phaeton på plantene smalkjempe (Plantago lanceolata) og prydkongslys (Verbascum thapsiforme).
Lite forskning gjør at man ikke kan si med sikkerhet hva dette stoffet gjør.
Hagaveien (Hønefoss)
Hagaveien (1-5, 2-8) er ei gate på Eikli i Hønefoss.
Gata er en stikkvei fra Eikliveien, i vestgående retning, parallell med Bråtaveien. Gata er preget av trehusbebyggelse.
Ace Frehley (album)
Ace Frehley er et studioalbum av Ace Frehley og var et av de fire KISS-solo-albumene som ble utgitt i 1978.
Albumet solgte best sammenlignet med de tre andre solo-albumene og var det eneste av de fire som inneholdt en hit. «New York Groove» klatret seg opp på en 13.-plass på Billboard, og selve albumet nådde 26.-plass på listen. Albumet solgte til platinaplate 2. oktober 1978, da det var solgt 1 000 000 eksemplarer.
Albumet er produsert av Eddie Kramer.
Banana Airlines går i lufta
Banana Airlines går i lufta er et musikkalbum med Banana Airlines, utgitt i 1996.
Erythropalaceae
Se teksten
Erythropalaceae er en omstridt, men mulig plantefamilie i ordenen Santalales. De vokser i Kina, Sørøst-Asia, Indonesia og Malaysia. Gruppen består av bare én slekt – Erythropalum. Gruppen ble ikke anerkjent under Santalales i APG II-systemet i 2003, men isteden ble de to artene lagt under familien Olacaceae.
Det kan derimot være gode grunner til å splitte opp denne familien og fordele slektene og artene på nye grupper. The Angiosperm Phylogeny Group har i nyere tid antydet familien som en selvstendig gruppe i Santalales.
Slekter og arter
Familien har én slekt med to arter:
FC Sfântul Gheorghe Suruceni
FC Sfântul Gheorghe Suruceni (stiftet 11. juli 2003) er en moldovsk fotballklubb fra Suruceni.
Astor Furseth
Astor Borge Furseth (født 21. desember 1940 i Sykkylven) er en norsk forfatter.
Furseth er utdannet cand.odont. i Oslo 1965. Han har praktisert som tannlege i Lyngen og på Færøyene (i 11 år) og Valldal. Etter 1978 har Astor Furseth bodd i Valldal.
Furseth debuterte i 1970 med to romaner Svart samtale (Ansgar forlag) og Jux (Aschehoug). I årene etter fulgte en rekke bøker, noveller, essay og en mengde artikler i tidsskrift og aviser. Mellom disse var også flere romaner i Bladkompaniets serie om Knut Gribb, utgitt under pseudonymet Trond Vest. Den første faktaboka hans var Færøyene som gir en innføring i dette øysamfunnet og dets historie. Dette var den første faglitterære boka fra Furseths hånd, men fulgtes opp av flere.
Det videre forfatterskapet til Furseth fordeler seg omtrent likelig på sakprosa- og skjønnlitteratur. Han kom i medias søkelys i forbindelse med sin bok Vargtid – og andre historier frå fortida, (Universitetsforlaget, 1995). Denne boka var sentral i plagiat-debatten om Karsten Alnæs og hans historieverk og den påfølgende TV-serien basert på dette verket. Karsten Alnæs' lån fra denne teksten ble nevnt i kildebruk-utredningen.
De siste 20 årene har forfatteren konsentrert seg om faglitteraturen. Foruten et referanseverk om rovdyr Drept av bjørn og ulv i Norge (Landbruksforlaget, 2005), har Furseth skrevet om skredproblematikk i et historisk perspektiv, og resultatet har vært flere bøker og artikler om emnet. En viktig del av arbeidet har vært å bygge opp en komplett oversikt over kjente skred gjennom tidene. Dette er tilgjengelig gjennom Nasjonal skreddatabase NGU: skrednett.no. Furseth har også arbeidet som konsulent for NGU. Furseths arbeid med Tafjord-ulykka i 1934 har satt fokus på faren for nye skred i nærområdet og ført til offentlig engasjement for å sikre seg mot tilsvarende katastrofer.
Eksterne lenker
Astor Furseths hjemmeside
Pooja Rani
Hun representerte India under Sommer-OL 2020 i Tokyo, hvor hun ble utslått i kvartfinalen.
Villreinsbekken
Villreinsbekken (også kalt Steinbekken) er ei elv i Sør-Varanger kommune i Finnmark. Den er ei sideelv til Pasvikelva og er 10,7 kilometer lang. Elva har utspring fra en rekke små innsjøer, hvorav det største er Villreinsvatnet. Villreinsbekken renner først mot sør, senere mot øst ned til munningen i innsjøen Vaggatem ved gården Steinbekken.
Villreinsbekken krysses av Fylkesvei 8850 like før munningen.
Jon R. Gundersen
Jon Reidar Gundersen (født 20. mai 1933 i Oslo, død 2. juni 2020) var en norsk forretningsadvokat med møterett for Høyesterett.
Gundersen var cand.jur. fra 1959 og hadde et studieopphold ved Harvard Law School fra 1959 til 1960. Han fikk advokatbevilling i 1962 og har vært høyesterettsadvokat fra 1969. Han var dommerfullmektig i 1960–61 og tilknyttet advokatfirmaet Arne Eftestøl & Reidar W. Gundersen fra 1961 til 1964, der faren Reidar Wrenstad Gundersen var kompanjong. Fra 1964 til 1993 var han tilknyttet advokatfirmaet Thommessen, Karlsrud, Heyerdahl & Brunsvig, fra 1969 som kompanjong. I 1993 startet han sitt eget firma sammen med høyesterettsadvokat Ole Lund, Lund, Gundersen & Co.
Maren Baumbach
Maren Baumbach (født 14. januar 1981 i Bad Cannstatt) er en tysk tidligere håndballspiller, som spilte for de tyske klubbene Oeffingen, Waiblingen,, Eintracht Minden, Trier og Sindelfingen, den danske klubben FCK Håndbold, samt det tyske kvinnelandslaget.
Skjer det i natt?
Skjer det i natt? (originaltittel: Sudden Fear) er en amerikansk thriller fra 1952 regissert av David Miller med Joan Crawford og Jack Palance i hovedrollen.
Priser og utmerkelser
Filmen ble nominert til Oscar for beste skuespillerinne, beste mannlige birolle, beste foto (s/hv) og beste kostymedesign (s/hv). Den vant ingen av de.
Handlingsreferat
Myra Hudson er en suksessfull dramatiker fra Broadway som avviser Lester Blaine når han ønsker henne til hans nye teater-stykke. Senere møter hun Lester på et tog som går til San Francisco, blir umiddelbart forelsket, og gifter seg med ham etter et hans frieri. Lester oppdager at Myra skriver sitt testamente, og han planlegger å overlate mesteparten av formuen til en stiftelse. Han planlegger derfor å myrde henne, i samarbeid med Irene Neves, hans tidligere kjæreste.
Myra oppdager snart planene deres, og finner på en djevelsk plan for å drepe Lester, og deretter legge all skylden på Irene. Men samtidig behøver hun et alibi, slik at hun selv ikke blir mistenkt for mordet. Men Lester får vite om Myras intensjoner, og jager etter henne gjennom gatene i San Francisco i bilen hans når hun går til fots. Men Lester tar feil av Irene og Myra, fordi de går kledd veldig likt, og Leser forsøker å kjøre henne ned.
Martin Jensen (friidrett)
Hans personlige rekord på 16,27 meter gjorde han til første nordmann over 16 meter, og plasserte ham på 4.-plass på norgesstatistikken gjennom alle tider per 2011. Rekorden ble satt 5. august 1965 på Bislett stadion. Det var norsk rekord til 1972, da Kristen Fløgstad hoppet 16,39 meter.
EM i kjelkehockey 2011
Det tredje EM i kjelkehockey ble arrangert i perioden 12. til 20. februar 2011, i Niphallen i Sollefteå i Sverige. Mesterskapet var en del av Paralympic Winter World Cup, der det også ble konkurrert i alpint, skiskyting og langrenn.
130 deltakere fra 10 land deltok, hvorav én kvinne; Nederlands keeper Betty Meijer. Norge satte ny scoringsrekord i internasjonale kamper, med 21-0 over England. Sverige slo imidlertid denne rekorden i semifinalen, der de slo Storbritannia med 23-0.
Aididae
Aididae er en artsfattig familie av sommerfugler med bare to slekter som nylig ble skilt ut fra den større familien Megalopygidae. De ti kjente artene lever i Sør- og Mellom-Amerika. De sneglelignende larvene har neslehår som kan gi store plager om man kommer i kontakt med dem.
Utseende
Middelsstore (vingespenn gjerne 25 – 50 mm), kraftige, spinnerlignende møll. Kroppen er kort og kraftig, tett hårete. Hodet er stort og bredt, antennene er forholdsvis korte, fjærformede hos hannene og trådformede hos hunnene. Vingene er store og brede, tynt skjellkledte og noe gjennomsiktige. Forvingene er trekantede og gråaktige, bakvingene avrundede og rødlige. Hunnene er betydelig større enn hannene.
Eksterne lenker
Bildegalleri over arter fra Fransk Guyana:
Giro d’Italia 2016
Giro d'Italia 2016 var den 99. utgaven av Giro d'Italia. Det ble arrangert i perioden 6.–29. mai 2016. Rittet startet med tre etapper i Nederland, og var også innom Frankrike i løpet av de tre ukene rittet foregikk.
Deltakere
198 ryttere fra 22 lag stilte til start. Blant dem var fire tidligere sammenlagtvinnere; Vincenzo Nibali (2013), Ryder Hesjedal (2012), Michele Scarponi (2011) og Damiano Cunego (2004). Eneste nordmann i rittet var Vegard Stake Laengen, mens Adam Hansen fullførte sin fjortende Grand Tour på rad.
Hotel Polonia Palast
Hotel Polonia Palast ligger ved Gabriel Narutowicz’ gate 38 i Łódź. Hotellet ble bygd i årene 1910–1912 på hjørnet av de tidligere gatene Widzewska og Dzielna, etter initiativ av Dobrzyński-familien.
Hotellets fasade ble tegnet av Rudolf Koloch fra Wrocław. Elevasjonen fikk klassisistisk form med risalitter og halvsøyler. På søylene står allegoriske kvinneskikkelser i antikke klær. Bygningen har tre vinger, seks etasjer, og hjørnet dekkes av en kuppel. Hotel Polonia Palast var i sin tid det tredje hotellet i Łódź etter Hotel Grand og Hotel Savoy med den høyeste europeiske standard.
Historie
Hotellet (som opprinnelig het «Palast») var i sin tid en av de mest moderne bygninger i Łódź: det hadde sentral oppvarming, elektrisk lys, en nyeste heis, kjemisk-elektrisk vaskeri, telefoner, springvann og et rikt inventar.
Etter første verdenskrig var hotellets eiere brødrene Leopold og Maurycy Dobrzyński. På 1920-tallet ble hotellet totalrenovert og navnet forandret til «Polonia Palast». I 1939 ble navnet forandret igjen, denne gangen til «Polonia». Etter andre verdenskrig ble bygningen overtatt av Den røde armé og omgjort til et militærsykehus. I 1946 ble den overgitt til bymyndighetene, som totalrenoverte hotellet i årene 1969–1972. Da fikk det også bueganger i elevasjonen, dessuten ble krysset mellom Jan Kilińskis gate og Gabriel Narutowicz’ gate utvidet.
Den nyeste totalrenovasjonen ble ferdig i 2008. Ved siden av å gi hotellets dets opprinnelige utseende tilbake, bestemte man seg for at også navnet skulle forandres til det gamle «Polonia Palast».
Liste over kulturminner i Åmot
ID-nummer består av et lenket tall som går direkte til det aktuelle kulturminnet i Kulturminnesøk.
Mimogonus
Mimogonus er en slekt av biller som hører til familien kortvinger (Staphylinidae).
Utseende
Em middelsstor (5,5 millimeter), avlang kortvinge. Hodet er stort og bredt med små fasettøyne, bredt rundet bak, avsmalende forover, med en U-formet grop ved midten av bakkanten. Antennene er litt lengre enn hodets bredde, tynne bortsett fra det ytterste leddet som er nokså stort og kjegleformet. Antenneleddene er nærmest kuleformede. Pronotum er så bretd som hodet, mye bredere enn langt, i bakre del innsnevret. Dekkvingene er ganske småog dekker ikke hele thorax, heller ikke på sidene. Bakkroppen er spoleformet, beina korte og kraftige.
Levevis
I alle fall noen arter lever under barken på døde trær. Andre lever på sandete elvebredder, i død ved eller i løvstrø. Noen holder til i trekroner, og en del ser ut til å være knyttet til maur og termitter.
Utbredelse
Artene lever i Asia (Japan) og Sør-Amerika.
Tianlin
Tianlin (kinesisk: 田林县; pinyin:  Tiánlín Xiàn) er et fylke i den autonome regionen Guangxi i Folkerepublikken Kina. Det ligger i byprefekturet Baise.
Nittedalsmordet
«Nittedalsmordet» er en skillingsvise som bygger på en faktisk hendelse som skjedde i Nittedal 19. september 1920. Dagen etter kunne man lese i Aftenposten at det var funnet «en rød Opelbil stående i veikanten». I bilen satt sjåfør Pedersen og «en ung dame», og begge var skutt gjennom hodet. Den unge damen var Pedersens forlovede. Pedersens lommebok og klokke var borte. Lommeboken skal akkurat denne dagen ha inneholdt 6 000 kroner, noe som var svært mange penger på den tiden.
Den 5. mars 1921 blir en Rolf Tollefsen fengslet for mordet, da 19 år gammel. Han manglet alibi og gikk bestandig med revolver på seg. Tollefsen tilsto imidlertid aldri, men han ble dømt til livsvarig fengsel, blant annet fordi han hadde Pedersens klokke og hadde strødd om seg med penger, ifølge vitner.
Nittedalsmordet har, sammen med lensmannsmordene på Vågård, blitt stående som en av de mest hårreisende kriminalsakene i Norge, før andre verdenskrig.
Om visa
Tekstforfatteren er ukjent, men den synges på melodien til visa om «Hjalmar og Hulda», forteller Per Johan Skjærstad som bakgrunnsstoff på platen hvor sangen er innspilt: Frem fra Glemselen kap. 4 med Helge Borglund.
Viseteksten
Mel.: Paa blomsterklædt bakke.
Dryolimnas
Dryolimnas er én av 37 slekter i riksefamilien (Rallidae), som videre inngår i ordenen tranefugler (Gruiformes). Slekten teller kun 2 arter, men én av dem er utdødd. Den holdt til på øya Réunion i Indiahavet og døde ut i cirka 1674. Den gjenlevende arten består av tre taxa, hvorav det ene taxonet er utdødd. De to som overlever har tilhold på henholdsvis Madagaskar og Aldabraøya i Indiahavet. Det utdødde taxonet holdt til på øya Assumption i Aldabraøyene.
Inndeling
Inndelingen følger Birds of the World. Norske navn på arter og delgrupper følger Norsk navnekomité for fugl og er i henhold til Syvertsen et al. (2008, 2017). Norske navn i parentes er eventuelt uoffisielle midlertidige beskrivelser.
Bachs juleoratorium
Bachs juleoratorium, ofte bare kalt «juleoratoriet» (tysk: Weihnachtsoratorium, BWV 248) er et av de mest berømte og spilte sakrale verk av Johann Sebastian Bach, og også det mest kjente juleoratoriet. Det ble komponert mellom 1734 og 1735.
Juleoratoriet består av seks deler, hver av dem oppbygget som en kantate, én for hver av de dengang tre julefestdagene (25., 26. og 27. desember, fødselshistorien, jf. Luk. 2,1-20), nyårsdagen (omskjæringen og navngivningen, jf. Luk. 2,21), søndag efter nyttår (men likevel før 6. januar, noe som ikke er mulig hvert år) og helligtrekongersdag (6. januar, jf. Matt. 2,1-12).
Historie
Bare en del av musikken ble nykomponert av Bach. Flere koraler og arier stammer fra verdslige verker Bach tidligere hadde komponert, deriblant gratulasjonskantater til det saksiske fyrstehuset (BWV 213, 214 og 215). Det er likevel mulig at han under komponeringen av disse verkene hadde den senere bruken av dem i tankene. Åpningskoralen «Jauchzet, frohlocket» stammer direkte fra åpningskoret i lykkeønskningskantate BWV 214 «Tönet, ihr Pauken! Erschallet, Trompeten!» (omtrent «gi lyd, dere pauker, gi gjenlyd, trompeter», derav bruken av pauker og trompeter), som ble skrevet i 1733 til fødselsdagen til Maria Josepha, kurfyrstinne av Sachsen og dronning av Polen. Tallrike koraltekster stammer fra den saksiske lutherske salmedikteren Paul Gerhardt (1607–1676). Det billedrike sproget i de nydiktede ariene er påvirket av pietismen.
Å bruke eksisterende stykker på nytt var på Bachs tid ingen sjeldenhet. Det må forstås på bakgrunn av et håndverksmessig musikksyn, en overbevisning om at all musikk utgjorde en enhet og vekt på den totale virkningen av verket, ikke minst oppføringen. Først med Sturm und Drang-perioden og romantikken oppstod en forestilling om det geniale kunstnergeni som i umiddelbar inspirasjon skapte det ene, store og originale verket. Selv ved midten av det 20. århundre fant ledende musikere den ikke-originale måten Juleoratoriet ble skapt på pinlig; idag er det en større forståelse for den musikkhistoriske konteksten og det er ikke et synspunkt som står særlig sterkt. Det har heller aldri forhindret at Juleoratoriet av alle Bachs større verker er det mest populære og mest oppførte.
Del I: «Jauchzet, frohlocket» (første juledag)
Den første delen begynner med tiden før Jesu fødsel. Kristenheten priser hans ankomst («Jauchzet, frohlocket») med pauker og trompeter og et jublende åpningskor. Videre handler denne delen om at Maria og Josef måtte følge keiser Augustus' bud om å forlate hjemlandet Galilea for å skrive seg inn i folketellingen i Josefs fødeby Bethlehem (Luk. 2,1–6). Altarien «Bereite dich Zion» gir en første anelse om det store som skal skje. Menigheten svarer med koralen «Wie soll ich dich empfangen» av Paul Gerhardt til melodien «Mein G'müt ist mir verwirret» av Hans Leo Haßler. Resitativet «Und sie gebar» forteller om Jesu fødsel (Luk. 2,7). Arien «Großer Herr, o starker König» er en hymne som priser Guds majestet. Den første delen slutter med en bønn om å gjøre ens eget hjerte til en krybbe.
Del II: «Und es waren Hirten in derselben Gegend» (annen juledag)
Den andre delen handler om meldingen om Jesu fødsel til hyrdene. Den åpner med en inngangssymfoni som fremstiller hyrdenes musikk. I natten kommer en engel til hyrdene (Luk. 2,8-9). Morgengryet fremstilles med koralen «Brich an, du schönes Morgenlicht». Engelen forkynner hyrdene Jesu fødsel (Luk. 2,10-11). Med basstemme minnes det om Guds gammeltestamentlige Messiasprofeti som hyrden Abraham mottok.
Oppspilt maner en av hyrdene til at de må skynde seg for å se barnet som er født. Engelen profeterer at barnet vil finnes i en krybbe (Luk. 2,16) og dette blir gjentatt av menigheten i koralen «Schaut hin, dort liegt im finstren Stall». Basstemmen oppfordrer hyrdene til å reise til stallen og synge vuggesang for barnet. Efter at Maria har sunget vuggesangen «Schlafe, mein Liebster», jubler englenes hærskare i en stor tuttifuge med lange melismer, «Ehre sei Gott in der Höhe», og ber om fred på jorden. Så stemmer hyrdene i med «Wir singen dir in deinem Heer», og annen del ender.
I denne delen blir det tydelig at Bach var interessert i utviklingen av nye instrumenter. Han brukte bl.a. oboe d’amore og oboe da caccia.
Del III: «Herrscher des Himmels, erhöre das Lallen» (tredje juledag)
Den tredje delen avslutter den egentlige historien om julenatten med en bønn fra hyrdene i stallen i Bethlehem. Den indirekte likestillingen av Gud som «himmelens hersker» med en konge svarer til det barokke verdensbildet med monarker tilbaketrukket i kirkelignende slott. Efter at englene forsvinner (Luk. 2,15) begir hyrdene seg på veien til Bethlehem, mens de oppfordrer hverandre til «Lasset uns nun gehen». Med den følgende koralen blir igjen den store kjærligheten i Guds gave tatt imot med glede: «Dies hat er alles uns getan». Efter at englenes løfte bekreftes, sprer hyrdene nyheten videre (Luk 2,16-18). I en ny vuggesang forsøker Maria mediativt å erindre alt hun har hørt (Luk 2,19, «Schließe mein Herze») og bekjenner så høyt «Ja mein Herz soll es bewahren». Menigheten gjentar denne tanken med den kraftfulle koralen «Ich will dich mit Fleiß bewahren». Evangelisten forteller om hyrdenes glade tilbakereise. Dette blir fulgt av den oppadstrebende koralen «Seid froh dieweil» som opprop til alle kristne. Den første halvdelen av juleoratoriet avsluttes med gjentagelse av åpningskoret.
Del V: «Ehre sei dir, Gott, gesungen» (første søndag efter nyttår)
Et livfullt kor innleder femte del med å prise Gud. Evangelisten beretter hvordan de vise fra østerlandet spurte kong Herodes om den «nyfødte kongen av jødene». Efter at en koral forteller om Jesu glans som «all Finsternis verzehrt», ber en bassarie om å lette de mørke sinnene. En altresitativ spør hvorfor Herodes er skremt over Jesu fødsel og om han ikke heller burde glede seg. Herodes får fortalt av de høye prestene og skriftlærde at Jesus er født i Bethlehem. Den avsluttende koralen betegner et «slikt hjerterom» som «finstre Grube», men gjennom Jesu «nådestråle» vil det lyse av full sol.
Del VI: «Herr, wenn die stolzen Feinde schnauben» (hellig tre kongers dag)
Efter at koret skildrer hvordan man gjennom troen på Gud kan unngå fiendens klør, ber Herodes de vise fra østerlandet om å søke efter barnet, slik at også han kan tilbe det. En sopranresitativ beskriver Herodes' list og falskhet. De vise fra østerlandet finner barnet i sin krybbe og skjenker det gull, røkelse og myrra. Gud befaler dem i en drøm å ikke gå til Herodes, men å reise hjem til sine egne land. Et feststemt kor skildrer at Jesus har overvunnet «død, djevelen, synd og helvete» og avslutter verket.
David Hercules Tornøe
David Hercules Tornøe (født 23. februar 1856 i Skånevik, død 24. januar 1907 i Kristiania) var en norsk kjemiker som oppfant en måte å måle vannets saltholdighet ved bruk av elektrisk strøm.
Som student var han ved Bergens Museum og tok del i Den norske Nordhavsekspedisjon 1876–78 og fikk Tornøebekken på Jan Mayen oppkalt efter seg. Han oppnådde cand.real. 1882 og hadde i 1880 rapportert om Tornøe-metoden og redegjorte videreføringer for Det Norske Videnskaps-Akademi i 1893. Tornøe jobbet også ved Bureau International des Poids et Mesures Han ble 1. juli 1899 innsatt som midlertidig dosent i fysikalsk kjemi etter professor Peter Waage, og hadde dette inntil Heinrich Jacob Goldschmidt fikk det faste embetet i 1901. Han var fra 1900 overkontrollør for malt- og brennevinstilvirkningen i Akershus og utviklet analyseteknikker for bryggeribransjen. Han var svigerfar til pressemannen Rolv Werner Erichsen.
Norges Samemisjon
Norges Samemisjon er en norsk organisasjon som driver evangelisk, diakonalt og kulturelt indremisjonsarbeid blant samer. Virksomheten er basert på rundt 100 foreninger og bøsselag, og en del enkeltmedlemmer, og var i 2006 organisert i sju kretser. Norges Samemisjon driver folkehøyskole og nærradio, og har bidratt til bygging av seks fjellkirker i Finnmark, leirsteder og forsamlingshus. Samemisjonens forlag, Sámi Váras, ble opprettet i 1963. Organisasjonen utgir Samenes Venn. Siden 1992 har organisasjonen drevet hjelpearbeid rettet mot samer i Russland.
Norges Samemisjon ble opprettet under navnet Norges Finnemisjonsselskap i 1925 da Finnemisjonen (stiftet 1888) og Finnemisjonsforbundet (1910) ble slått sammen.
Norsk Finnemisjon og Det Norske Lutherske Finnemisjonsforbund
Norsk Finnemisjon ble grunnlagt i Tromsø i 1888 av biskop Johannes Nilssøn Skaar. Opplevelser under en visitasreise i Tana kom til å bli den umiddelbare foranledning til at organisasjonen ble stiftet. To unge samegutter i Tana bad biskopen gjøre sitt til at de kunne få kristendomsopplæring på samisk. De sa omtrent følgende: «Samisk er vårt hjertespråk, og dersom vi skal forstå de åndelige sannheter på en rett måte, må vi få høre dem på hjertespråket.» (Ædnigiella læ vaibmugiella / Morsmålet er hjertespråket.)
Denne sterke henstilling vekket biskopens engasjement, og da han kom hjem fra visitasen, sendte han et brev til Kirkedepartementet med anmodning om at det ble fattet beslutninger med sikte på å gi samene kristendomsopplæring på samisk.
Biskopens anmodning førte ikke fram. Biskopen sendte da et opprop til det norske kristenfolk, med oppfordring om å gi sin støtte til opprettelsen av en egen organisasjon som skulle drive et evangelisk arbeid i det samiske området. Biskopen fikk positive svar fra flere hold, og Norsk Finnemisjon ble en realitet i 1888. Relativt raskt ble samisktalende predikanter kalt til tjeneste i det samiske miljø, og organisasjonen var i full gang med sitt arbeid.
Ved århundreskiftet og i tiden utover var mange i vårt vidstrakte land opptatt av samenes stilling, både åndelig, kulturelt og sosialt. Fra Trøndelag og ned gjennom landet ble det dannet større og mindre grupper som hadde som formål å støtte et evangelisk og diakonalt arbeid for og blant samene. Mange av disse gruppene stod fritt i forhold til Norsk Finnemisjon i Tromsø, og i 1910 gikk de fleste sammen i et forbund i Bergen under navnet Det Norske Lutherske Finnemisjonsforbund. Presten Jens Otterbech var den drivende kraft bak opprettelsen av dette forbund.
Sammenslutningen
Fra 1910 til 1925 var det altså to organisasjoner som arbeidet for samene. Imidlertid hevet det seg ganske raskt røster som foreslo at de to organisasjoner burde gå sammen til en, bl.a. av praktiske og økonomiske hensyn. På 1920-tallet ble det så innledet forhandlinger med sikte på å føye de to organisasjoner sammen, og i juli 1925 var sammenslutningen en realitet. De to organisasjoner møttes da i Misjonshuset i Bergen, etter at deres respektive generalforsamlinger hadde vedtatt å gå inn for sammenslutning. Den nye organisasjon fikk navnet Norges Finnemisjonsselskap, og hovedkontoret ble besluttet lagt til Trondheim. Norsk Finnemisjon hadde forøvrig flyttet sitt hovedkontor fra Tromsø til Trondheim i 1917. Organisasjonen antok i 1966 navnet Norges Samemisjon.
Institusjoner og skoler
Allerede før Norsk Finnemisjon var stiftet, ble det satt i gang et diakonalt arbeid i det samiske området. Det lappiske barnehjem begynte sin virksomhet på Badderen i Kvænangen i 1886 med kirkesanger Sivert Sogge som den drivende kraft. I 1903 ble det innviet en institusjon for eldre i Kistrand, og i de følgende år ble det reist institusjoner på følgende steder: Leirpollen, Austertana (1914), Nesseby (1916), Kolvik (1920), Kautokeino (1923) og Lebesby (1935).
Foruten tjenesten ved institusjonene, hadde organisasjonen flere menighetssøstre i sving i ulike deler av det samiske området. Den første menighetssøster ble sendt til Finnmark i 1911.
I 1910 opprettet Trondhjems Indremisjonskrets Haviken skolehjem for sørsamiske barn, like ved Namsos. Finnemisjonen overtok driften i 1917 og skolen ble drevet til 1951.
Den første skolen Finnemisjonen var med på å opprette, var Øytun ungdomsskole i Havøysund. Dette skjedde i 1916. I 1936 begynte den Samiske ungdomsskole sin virksomhet i primitive lokaler i Karasjok, og i 1949 besluttet Det Norske Misjonsselskap og Samemisjonen å gå sammen om opprettelse og drift av Misjonsbibelskolen på Stjørdal.